Diari Oficial de la Generalitat Valenciana


Sumari del DOGV 7290, del 06-06-2014 (2014/5147)

RESOLUCIÓ de 4 de juny de 2014, de la directora general del Secretariat del Consell i Relacions amb les Corts, per la qual es disposa la publicació del Conveni Específic núm. 1 entre l'Institut Nacional de la Seguretat Social, l'Institut de Salut Carles III i la Generalitat per a la realització d'un curs de malalties professionals per a metges d'atenció primària, en la modalitat d'e-learning.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7290

Data del DOGV
:   06-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5147


Data del document
:   04-06-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 4 de juny de 2014, de la directora general del Secretariat del Consell i Relacions amb les Corts, per la qual es disposa la publicació del Conveni Específic núm. 1 entre l'Institut Nacional de la Seguretat Social, l'Institut de Salut Carles III i la Generalitat per a la realització d'un curs de malalties professionals per a metges d'atenció primària, en la modalitat d'e-learning. [2014/5147]  
L'Institut Nacional de la Seguretat Social, l'Institut de Salut Carles III i la Generalitat han subscrit, prèvia tramitació reglamentària, el 27 de gener de 2014, el Conveni Específic núm.1 per a la realització d'un curs de malalties professionals per a metges d'atenció primària, en la modalitat d'e-learning.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 673/2014 i que figura com a annex d'esta resolució.  
  
València, 4 de juny de 2014.- La directora general del Secretariat del Consell i Relacions amb les Corts: Marta Martí Arador.  
  
  
Conveni Específic núm. 1 entre l'Institut Nacional de la Seguretat Social, l'Institut de Salut Carles III i la Conselleria de Sanitat de la Generalitat per a la realització d'un curs de malalties professionals per a metges d'atenció primària, en la modalitat d'e-learning  
  
Madrid, 27 de gener de 2014  
  
Reunits  
D'una banda, M.ª Eugenia Martín Mendizábal, com a directora general de l'Institut Nacional de Seguretat Social (d'ara en avant INSS), organisme pertanyent al Ministeri d'Ocupació i Seguretat Social, nomenada pel Reial Decret 154/2012, de 13 de gener, en virtut de les competències que li atribuïx l'article 5 del Reial Decret 2583/1996, de 13 de desembre.  
  
D'una altra, Manuel Llombart Fuertes, com a conseller de Sanitat de la Generalitat Valenciana, nomenat pel Decret 20/2012, de 7 de desembre. Autoritzat per l'Acord del Ple del Consell, de data 24 de gener de 2014, de conformitat amb el que preveu l'article 17f de la Llei del Consell 5/1983, de 30 de desembre.  
D'una altra, Antonio Luis Andreu Périz, com a director de l'Institut de Salut Carles III (d'ara en avant ISCIII), NIF T-8040716-W, organisme públic d'investigació adscrit al Ministeri d'Economia i Competitivitat, a través de la Secretaria d'Estat d'Investigació, Desenrotllament i Innovació, nomenat pel Reial Decret 165/2013, d'1 de març, que actua en nom i representació del mencionat institut, amb CIF U-5043340-P i amb domicili al carrer Sinesio Delgado, número 6, de Madrid, i en exercici de les competències atribuïdes per l'article 11 del Reial Decret 375/2001, de 6 d'abril, pel qual s'aprova el seu Estatut, modificat per mitjà dels reials decrets 590/2005, de 20 de maig, 246/2009, de 27 de febrer, 1672/2009, de 6 de novembre i 200/2012, de 23 de gener.  
  
  
EXPOSEN  
  
Primer. Que amb data 11 de juny de 2013, va quedar subscrit el conveni marc de col·laboració entre l'Institut de Salut Carles III i l'Institut Nacional de la Seguretat Social en formació, investigació i innovació en valoració mèdica de la incapacitat laboral i malalties professionals.  
  
  
Segon. Que la clàusula segona del mencionat conveni marc establix les àrees de cooperació preferent per a les parts firmants, concretament en el seu apartat e l'impuls i foment de la divulgació, investigació epidemiològica i formació específica en matèria de diagnòstic i valoració de les malalties professionals.  
  
Tercer. Que la clàusula sexta del dit conveni marc establix que els acords específics que se subscriguen a l'empara del present conveni marc de col·laboració, podran també ser formalitzats conjuntament amb una altra o altres institucions i centres d'investigació, tant de caràcter autonòmic, nacional, europeu i altres institucions internacionals, governamentals o no.  
  
Quart. Que amb data 11 d'abril de 2013, va quedar subscrit el Conveni de col·laboració entre el Ministeri d'Ocupació i Seguretat Social (INSS) i la Conselleria de Sanitat de la Generalitat per al control de la incapacitat temporal durant el període 2013 a 2016.  
  
Quint. Dins del conveni mencionat en el punt quart de l'exposició s'expressa, en el seu manifest quart, que en el pressupost de l'INSS per a l'any 2013, concepte pressupostari 459, s'inclou un crèdit de fins a un màxim de 109.317.134,60 ?, que es destina a donar cobertura econòmica als convenis per a totes les CCAA i INGESA (excloses la Comunitat Foral de Navarra i la Comunitat Autònoma del País Basc). Per als exercicis 2014, 2015 i 2016, l'INSS té previst dotar el mencionat crèdit, amb les quanties que resulten aprovades per la Llei de Pressupostos Generals de l'Estat per a cada any.  
Cada comunitat autònoma participarà en el mencionat crèdit segons el seu nombre d'assegurats amb dret a la prestació d'incapacitat temporal en el sistema de Seguretat Social. La liquidació definitiva del crèdit s'efectuarà en funció del grau de compliment de la realització de determinades actuacions de gestió i control de la incapacitat temporal, fixades en cada exercici econòmic.  
  
Sext. Dins del conveni mencionat en el punt quint de l'exposició, s'expressa que és voluntat de les parts, arreplegant experiències derivades de l'execució d'anteriors convenis, establir el pla anual d'actuacions per a la modernització i millora de la gestió de la incapacitat temporal i la racionalització del gasto de la prestació per a cada un dels anys 2013, 2014, 2015 i 2016. El pla corresponent a l'any 2013 s'acompanya a eixe conveni com a document adjunt.  
  
Sèptim. Que el mencionat pla d'actuacions per a la modernització i millora de la gestió i control de la incapacitat temporal i per a la racionalització del gasto de la mencionada prestació a la Comunitat Valenciana en l'any 2013, establix, en el seu apartat F.2 d'objectius específics, i se li assigna un 1 % del crèdit del conveni, que podrà acollir accions de coordinació necessàries i urgents i estratègies de gestió del coneixements, determinats cursos a facultatius (nova adscripció, substituts) etc.  
  
  
Octau. Que dins del conveni mencionat, en la clàusula segona, sobre la distribució del crèdit assignat, per a l'any 2013, a la Comunitat Valenciana correspon la quantitat de 87.173.787,50 ?, resultant de distribuir el crèdit de 085.027.147,60 ?. En la clàusula quarta del mencionat conveni s'establix que durant el primer trimestre de cada any, l'INSS realitzarà, com una bestreta a compte, en un pagament únic, l'entrega del crèdit corresponent al mencionat exercici, i es procedirà amb caràcter previ a la liquidació del crèdit corresponent a l'any anterior en proporció al grau de compliment de l'objectiu de l'execució del programa d'activitats, i de racionalització del gasto, de forma independent.  
  
  
Nové. Que dins del conveni mencionat, en la clàusula quinta, ambdós parts reconeixen expressament la naturalesa finalista d'este conveni.  
  
  
Deu. Que és voluntat de les tres parts, en virtut del que manifesta i de conformitat amb el marc normatiu vigent, establir este conveni específic per a la realització d'un curs de malalties professionals per a metges d'atenció primària en la modalitat e-learning.  
  
  
  
CLÀUSULES  
  
Primera. Finalitat i denominació de l'activitat proposada  
Curs de Malalties Professionals per a Metges d'Atenció Primària, en la modalitat d'e-learning  
La mencionada activitat té com a finalitat millorar el control mèdic de la prestació d'incapacitat temporal a través de millorar la formació dels metges d'atenció primària en matèria de diferenciació de contingències. La qual cosa també facilitarà el compliment del que establix l'article 5 sobre comunicació de malalties que podrien ser qualificades com a professionals, previstes en el Reial Decret 1299/2006, pel qual s'aprova el quadro de malalties professionals en el sistema de la Seguretat Social i pel qual s'establixen criteris per a la seua notificació i registre.  
  
Segona. Continguts cientificotècnics  
El curs serà impartit a través del Campus Virtual de l'Escola Nacional de Medicina del Treball e-ENMT i estarà integrat per les següents unitats temàtiques:  
· Història clínica en atenció primària i malaltia professional. Determinació de la contingència professional  
· Bases de l'actuació des D'atenció primària en la malaltia professional.  
· Síndromes neurotòxiques: SNC, SNP  
· Síndromes neurològiques per pressió o atrapament  
· Síndromes relacionats amb la postura, moviment i maneig de càrregues  
· Síndromes osteomusculars i vasculars per exposició a vibracions  
  
· Asma laboral, alveolitis al·lèrgiques, síndromes asmatiformes i síndromes irritatives d'origen professional  
· Pneumoconiosi i patologia intersticial  
· Malalties professionals de la pell  
· ORL professional  
· Malalties professionals d'origen infecciós i/o parasitari  
· Altres manifestacions clíniques de malalties professionals  
· Càncer professional.  
  
Tercera. Contribució de les parts a l'activitat  
a. L'ISCIII, a través de la Direcció d'Estudis de Postgrau en Salut Laboral contribuirà al desenrotllament de l'acció formativa i aportarà:  
  
i. La gestió econòmica, acadèmica i docent.  
ii. L'acreditació de curs davant de la Comissió de Formació Contínua de les Professions Sanitàries.  
iii. La impartició i avaluació del curs  
iv. El desenrotllament de proves de competència dels alumnes  
v. L'expedició i registre del títol d'aquells alumnes que hagen superat el curs.  
vi. Informe i extracció sistematitzada de dades de participació, rendiment i satisfacció dels alumnes amb el curs.  
  
b. L'INSS contribuirà al desenrotllament de l'acció formativa i aportarà:  
i. Coordinació entre les parts.  
ii. Coordinació acadèmica del curs.  
iii. Tutorització especialitzada en l'Àrea d'Avaluació Mèdica de la Incapacitat i determinació de contingència.  
iv. Realització d'un seguiment de les dades de participació i rendiment que li aporte l'ISCIII.  
c. La comunitat autònoma, contribuirà amb:  
i. La difusió del curs i selecció dels alumnes.  
  
ii. El cost de cada edició de l'activitat formativa ascendix a un total de 8.163 euros, que serà assumit per cada conselleria de Sanitat o Salut de les comunitats autònomes o INGESA que col·laboren en la seua realització, en funció del nombre d'assistents a esta.  
En conseqüència, atenent el nombre mínim (20) i màxim (62) d'assistents a cada edició de l'activitat de formació, el cost per alumne variarà entre un màxim de 409 euros i un mínim de 132 euros.  
El pagament de l'activitat formativa prevista en este conveni s'efectuarà de la manera següent:  
· La Conselleria de Sanitat comunicarà, en el model que s'elabore a este efecte, les següents dades de les persones inscrites provisionalment com a assistents al curs: nom, cognoms, DNI, adreça postal i electrònica de comunicació (ambdós oficials) amb l'interessat i el número d'expedient del present conveni.  
El mateix dia de comunicació dels assistents seleccionats per a participar en l'acció formativa, la Conselleria de Sanitat efectuarà un desembossament inicial de 40 euros per cada un dels alumnes inscrits en concepte de gastos de matriculació al curs, que es descomptarà de l'import total del curs.  
L'import a pagar en concepte de gastos de matriculació serà ingressat per la Conselleria de Sanitat en el compte corrent 04 423298/8, que l'ISCIII té obert en el Banc d'Espanya, c/ Alcalá, núm. 50, 28803 Madrid, amb indicació del núm. d'expedient d'este conveni, Curs de Malalties Professionals per a Atenció Primària Escola- Nacional de Medicina del Treball.  
  
· Si la Conselleria de Sanitat presenta un número inicial de participants inferior a l'inicialment assignat en este conveni, l'ISCIII podrà sol·licitar la inscripció de nous assistents a la resta de conselleries de salut/sanitat o INGESA, a fi de cobrir les baixes produïdes, i es concedix un termini de 15 dies hàbils per a això (els dissabtes es consideraran dia inhàbil).  
Les restants conselleries de salut o l'INGESA comunicaran a l'ISCIII les propostes d'altes afegides addicionals, i facilitarà les mateixes dades que per a les altes inicials de cada un dels nous interessats: nom, cognoms, DNI, telèfon i correu electrònic de contacte, però sense ingressar cap import en concepte de gastos de matriculació.  
  
Transcorreguts 5 dies hàbils (sense computar el dissabte) des del termini de finalització de la presentació de nous candidats, l'ISCIII comunicarà a les conselleries de salut/sanitat o a l'INGESA les altes afegides d'assistents que han sigut acceptades, utilitzant per a això els següents criteris d'assignació de vacants: en primer lloc, caldrà ajustar-se a la incorporació de candidats de totes les conselleries de salut/sanitat o INGESA que hagen presentat noves sol·licituds de participació; en segon lloc, caldrà ajustar-se a la data de presentació de la sol·licitud.  
Per a estes altes afegides no es cobrarà cap import en concepte de gastos de matriculació.  
  
· Als tres dies hàbils de comunicar les altes afegides, l'ISCIII comunicarà a cada conselleria de salut/sanitat o a l'INGESA el llistat de persones definitivament seleccionades, amb indicació de nom, cognoms, DNI i, si és el cas, import cobrat anticipadament en concepte de gastos de matriculació. Conjuntament amb este llistat, l'ISCIII remetrà una factura a cada conselleria de Salut o Sanitat i a l'INGESA, en la qual s'indicarà l'import total a satisfer pels alumnes matriculats, l'import a descomptar en concepte de gastos de matriculació d'este import total i l'import net a ingressar.  
Les conselleries de salut/sanitat o INGESA efectuaran el pagament de la factura rebuda en els 15 dies hàbils següents a la data de la seua notificació. Si no s'efectua el pagament en el termini assenyalat anteriorment, l'ISCIII es dirigirà novament a la Conselleria de salut/sanitat, i es reclamarà el pagament de la factura, i se li advertirà que si no efectua este pagament en els 10 dies hàbils següents a la data de la seua notificació, es donarà de baixa en la realització de l'acció formativa.  
Transcorregut el termini anteriorment assenyalat, l'ISCIII comunicarà oficialment la baixa de la conselleria de sanitat/salut o INGESA per entendre que ha decaigut el seu interés en l'acció formativa, i l'ISCIII podrà reformular el curs i el seu cost davant de la resta de conselleries de sanitat/salut o INGESA que hi participen, i s'aplicarà el procediment assenyalat anteriorment.  
Si es produïx la circumstància assenyalada en els paràgrafs anteriors, l'ISCIII no tornarà a la conselleria de salut/sanitat o INGESA l'import corresponent als gastos de matriculació i es reclamaran, si és el cas, els gastos de matriculació de les altes afegides d'assistents que s'hagueren produït.  
Si com a conseqüència de l'abandó d'alguna o algunes de les conselleries de sanitat o salut o INGESA no poguera celebrar-se el curs, l'ISCIII tornarà els gastos de matriculació, a excepció dels corresponents a les conselleries, o INGESA, que hagen abandonat el curs.  
  
Quarta. Duració de l'activitat i edicions per curs acadèmic  
La duració del curs serà de 14 setmanes i es realitzarà, una edició els anys 2014, 2015 i 2016, i serà vigent este conveni fins al 31 de desembre de 2016.  
  
Quinta. Nombre d'alumnes  
El nombre d'assistents per edició que s'establix com a mínim per a la realització d'esta activitat de formació, és el de 20 persones, i el seu nre. màxim és el de 62 persones, que es distribuïxen de forma proporcional entre totes les conselleries de sanitat o de salut o INGESA que estan interessades a participar en esta acció formativa. D'acord amb l'anterior, a la Conselleria de Sanitat de la Generalitat correspon un nombre inicial d'assistents de 7 persones.  
No obstant això, el nombre de candidats inscrits podrà variar si alguna de les conselleries de sanitat/salut de les comunitats autònomes restants, o INGESA, que participen en esta activitat de formació presenta finalment un nombre de candidats inferior a l'assignat inicialment en el conveni específic formalitzat amb esta.  
En cas d'haver més candidats presentats per les conselleries de sanitat/salut de les comunitats autònomes o INGESA que vacants deixades per altres conselleries de Sanitat/Salut, o INGESA, estes es distribuiran aplicant el criteri previst en la clàusula tercera, punt ii.  
En tot cas, si el total de persones inscrites al curs no aconseguix un nombre mínim de 20 persones, l'activitat formativa no es desenrotllarà, i s'haurà de reintegrar, si és el cas, a l'ISCIII els imports que, eventualment, ja haguera percebut per a la celebració del curs en els 20 dies següents a la data de comunicació de la decisió de no celebració de l'acció formativa objecte d'este conveni, excepte l'import corresponent als alumnes de les conselleries de salut/sanitat o INGESA que l'hagueren abandonat.  
  
Sexta. Aplicació del conveni marc  
En tota la resta no continguda en el present conveni específic, serà aplicable allò que s'ha contingut en el conveni marc.  
  
Sèptima. Repercussió econòmica  
L'aplicació i execució d'este conveni, incloent-hi a este efecte tots els actes jurídics que es puguen dictar per al seu desplegament o execució, no podrà tindre cap incidència en la dotació de tots i cada un dels capítols de gasto assignats a la Conselleria de Sanitat en la data de subscripció d'este, i en tot cas, haurà de ser atesa amb els mitjans personals i materials de la conselleria competent per raó de la matèria.  
  
  
Per l'Institut de Salut Carles III,  
El director de l'institut  
ANTONIO LUIS ANDREU PÉRIZ   
  
Per l'Institut Nacional de la Seguretat Social,  
La directora general de l'INSS  
M.ª EUGENIA MARTÍN MENDIZÁBAL  
  
Per la Generalitat  
El conseller de Sanitat,  
MANUEL LLOMBART FUERTES